на Съвета от 17 юни 2016 г. относно сключването от името на Европейския съюз на Протокола за премахване на незаконната търговия с тютюневи изделия към Рамковата конвенция на Световната здравна организация за контрол на тютюна, що се отнася до неговите разпоредби относно задълженията, свързани със съдебното сътрудничество по наказателноправни въпроси и определението за престъпления (ОВ L 268, 1.10.2016 г., стр. 6).
 (4) Регламент (ЕС) No 910/2014 на Европейския парламент и на Съвета от 23 юли 2014 г. относно електронната идентификация и удостоверителните услуги при електронни трансакции на вътрешния пазар и за отмяна на Директива 1999/93/ЕО (ОВ L 257, 28.8.2014 г., стр. 73).
 (5) Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (ОВ L 281, 23.11.1995 г., стр. 31).
 (6) Препоръка на Комисията от 6 май 2003 г. относно определението за микро-, малки и средни предприятия (ОВ L 124, 20.5.2003 г., стр. 36).
 (7) Делегиран регламент (ЕС) 2018/573 на Комисията от 15 декември 2017 г. относно основните елементи на договорите за съхраняване на данни, сключвани като част от система за проследяване на тютюневите изделия (вж. стр. 1 от настоящия брой на Официален вестник)
 ПРИЛОЖЕНИЕ I
 ПРОЦЕДУРА ЗА ПОДБОР НА НЕЗАВИСИМИ ТРЕТИ СТРАНИ ДОСТАВЧИЦИ НА СИСТЕМИТЕ ОТ ХРАНИЛИЩА НА ДАННИ
 ЧАСТ А
 За подбора на независима трета страна доставчик, която работи с първичното хранилище на данни, се прилагат следните процедури:
 1.
 всеки производител и вносител на цигари и на тютюн за ръчно свиване на цигари уведомява Комисията не по-късно от два месеца след влизането в сила на Делегиран регламент (ЕС) 2018/573 за:
 а)
 самоличността на третата страна, която те предлагат да бъде определена за работа с основното хранилище на данни („предложения доставчик“); и
 б)
 проекта на договор за съхраняване на данни, съдържащ основните елементи, определени в делегирания регламент, и който трябва да бъде одобрен от Комисията.
 2.
 Уведомлението се придружава от:
 а)
 писмената декларация за технически и оперативен експертен опит, посочена в член 4 от Делегиран регламент (ЕС) 2018/573;
 б)
 писмената декларация за правна и финансова независимост, посочена в член 8 от Делегиран регламент (ЕС) 2018/573; и
 в)
 таблица, в която се указва съответствието между клаузи в договора и изискванията, определени в Делегиран регламент (ЕС) 2018/573.
 3.
 Комисията, в рамките на три месеца от датата на получаване на уведомлението и въз основа на проверка на пригодността на предложения доставчик, по-специално по отношение на неговата независимост и технически капацитет, както е посочено в член 15, параграф 8 от Директива 2014/40/ЕС, одобрява или отхвърля предложения доставчик и проекта на договора. При липса на отговор от страна на Комисията в посочения срок доставчикът и проектът на договора се считат са одобрени.
 4.
 Когато Комисията не одобри предложения доставчик или проекта на договора или когато тя счете, че договорът не включва основните елементи, определени в Делегиран регламент (ЕС) 2018/573, съответният производител или вносител, в срок от един месец, след като е бил информиран от Комисията за това, предлага друг доставчик и/или въвежда необходимите изменения